14/10/2022 | Administración LocalMunicipal
Fene
Secretaría
Lista definitiva proceso selectivo arquitecto/a técnico/a

Mediante Resolución da Alcaldía núm.1353/2022, do 07 de outubro, aprobouse a lista definitiva de persoas aspirantes admitidas e excluídas no proceso selectivo para a cobertura mediante persoal funcionario de carreira dunha vacante de arquitecto/a técnico/a, en quenda libre, correspondente á OEP do Concello de Fene do 2019, cuxo texto íntegro se cita deseguido: A través da Resolución da Alcaldía núm.585/2022, do 29 de abril, aprobouse a convocatoria do proceso selectivo para a cobertura, en quenda libre e mediante persoal funcionario de carreira, dunha praza vacante arquitecto/a técnico/a, encadrada na escala de administración especial, subescala técnica, por concurso-oposición (OEP 2019). As bases específicas reguladoras da convocatoria e proceso selectivo publicáronse integramente no Boletín Oficial da Provincia da Coruña (BOP núm.87, de data 09.05.2022); así mesmo, inseriuse un anuncio desta convocatoria no Diario Oficial de Galicia (DOG núm.112, do 13.06.2022) e no Boletín Oficial do Estado (BOE núm.147, do 21.06.2022). Este último anuncio supuxo o inicio do prazo de presentación de instancias de participación no proceso selectivo, que finalizou o día 11.07.2022, incluído. Mediante Resolución da Alcaldía núm.1043/2022, do 21 de xullo, aprobouse a lista provisional de persoas admitidas e excluídas e outorgouse un prazo de dez días hábiles para emendas. A dita resolución publicouse no BOP núm.143, do 29 de xullo, no taboleiro de edictos e na páxina web municipais. Durante o dito prazo presentaron emendas, alegacións e/ou achegaron nova documentación, a través do rexistro municipal, as seguintes persoas: Daniel Penas López (RE sede núm.2083); Juan Manuel Araújo Dopazo (RE sede 2112); Mónica González Aguiar (RE sede núm.2155). Na relación provisional de persoas admitidas excluiuse a Ana Castiñeiras Lesende motivado en que “Non achega a documentación xustificativa da experiencia alegada na relación de méritos (cláusula 4.3 e) das bases reguladoras do proceso).” Tanto as bases xerais reguladoras do proceso como as bases específicas indican que á solicitude de participación xuntaráselle unha serie de documentación entre a que está a relación de méritos alegados para a súa valoración na fase de concurso, especificando que “A dita relación de méritos achegarase segundo a orde fixada na base sétima e acompañaranse das copias dos documentos xustificativos/acreditativos dos mesmos. Advírtese que non se terán en conta, nin serán obxecto de valoración, aqueles méritos que non teñan sido achegados nin debidamente acreditados, na forma e con arranxo aos criterios e prazo sinalados nestas bases. Así, aqueles que se acheguen ou acrediten fóra de prazo sinalado, serán considerados como achega de documentación fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso do Tribunal, se poida requirir aclaración, documentación/información aclaratoria e/ou adicional sobre outra anterior achegada en prazo.” Como pode apreciarse, as bases establecen que os méritos non achegados non serán obxecto de valoración o que, a fortiori, debe interpretarse como que non achegalos non é unha causa de exclusión, senón só de non valoración. Así as cousas, debe concluírse que a inclusión de Fernando Benito Rox Marodin na lista provisional de persoas excluídas non se axusta ás bases reguladoras do proceso, polo que procede emendar o vicio advertido. Visto o que antecede e consonte o disposto na base quinta das bases reguladoras do proceso de selección e as competencias da Alcaldía establecidas no artigo 21.1. h) da LBRL, RESOLVO: PRIMEIRO.- Aceptar as emendas achegadas no prazo conferido para o efecto por Daniel Penas López (RE sede núm.2083); Juan Manuel Araújo Dopazo (RE sede 2112); Mónica González Aguiar (RE sede núm.2155) e, en consecuencia, declarar emendadas as súas solicitudes. SEGUNDO.- Aprobar a lista definitiva de persoas admitidas que se relaciona a continuación: TERCEIRO.- Designar como membros do tribunal, titulares e suplentes, que xulgarán o proceso selectivo referido aos/ás seguintes funcionarios/as, comunicando que o réxime de abstención e recusación fronte á designación do tribunal é o previsto nos artigos 23 e 24 da Lei 40/2015, do 1 de outubro, de réxime xurídico do sector público: PRESIDENTE/A TITULAR: Francisco Seco Franco, arquitecto técnico da Deputación Provincial da Coruña. SUPLENTE: María Teresa Fernández Lorenzo, arquitecta da Deputación Provincial da Coruña. VOGAIS: TITULAR: Lara Otero Díaz, técnica de administración xeral do Concello de Fene. SUPLENTE: Benito José Calvo Castro, arquitecto técnico do Concello de Ares. TITULAR: Moisés Táboas Fernández, arquitecto técnico do Concello de Nigrán. SUPLENTE Eduardo García Seisdedos, arquitecto técnico da Axencia de Protección da Legalidade Urbanística. TITULAR: Laura Pita Martínez, arquitecta técnica do Concello de Narón. SUPLENTE: Purificación Gómez Leiras, arquitecta técnica do Concello de Narón. SECRETARIO/A TITULAR: Josefa Matilde Hannaoui Vartolomei, funcionaria de administración local con habilitación de carácter nacional. Secretaria do Concello de Fene. SUPLENTE: Sandalio Besora Ucelay, funcionario de administración local con habilitación de carácter nacional. Secretario do Pleno do Concello de Lugo. QUINTO.- Convocar ao tribunal á súa sesión constitutiva que terá lugar o día 04.11.2022, ás 09:30 h, mediante aplicación informática para a celebración da sesión a distancia. SEXTO.- Publicar esta resolución no BOP, no taboleiro de anuncios e na páxina web do concello, con indicación de que fronte a ela poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso-administrativo no prazo de dous meses, ante a xurisdición contencioso-administrativa, contados a partir do seguinte ao da súa publicación no BOP. SÉTIMO.- Notificarlle esta resolución ao tribunal designado. Fene, asinado dixitalmente o 10.10.2022 polo alcalde Juventino José Trigo Rey.